**LATVIJAS JŪRNIECĪBAS SAVIENĪBAS**

**SERTIFICĒŠANAS CENTRS**

**Ārvalstu speciālistu sertifikācija**

Ārvalstu speciālistu profesionālās kvalifikācijas atzīšanu Latvijā reglamentē likums “Par reglamentētajām profesijām un profesionālās kvalifikācijas atzīšanu”, kā arī Ministru kabineta 2021. gada 21. Janvāra noteikumi Nr. 47  [“Īslaicīgo profesionālo pakalpojumu sniegšanas kārtība Latvijas Republikā reglamentētā profesijā](https://likumi.lv/ta/id/289727-islaicigu-profesionalo-pakalpojumu-sniegsanas-kartiba-latvijas-republika-reglamenteta-profesija)”.

Lai mazinātu birokrātiskus šķēršļus brīvā pakalpojumu sniegšanā, kā arī veicinātu efektīvu un objektīvu kvalifikācijas atzīšanas procesu, ir pieņemta Direktīva 2005/36/EK Par profesionālo kvalifikāciju atzīšanu. Direktīva Latvijas likumdošanā ir pārņemta ar likumu „*Par reglamentētām profesijām un profesionālās kvalifikācijas atzīšanu”* un uz likuma pamata izdotajiem Ministru kabineta noteikumiem. The User Guide has been published on website:

<https://ec.europa.eu/growth/single-market/services/free-movement-professionals/qualifications-recognition_en>

Profesionālo kvalifikācijas atzīšanu Latvijā piemēro gadījumos, kad ārvalstu speciālists, kuram ir tiesības pilntiesīgi un patstāvīgi strādāt mītnes valstī tādā profesijā, kas Latvijā ir reglamentēta, vēlas šajā profesijā strādāt arī Latvijā. Ar profesionālās kvalifikācijas atzīšanas procedūru, kā arī reglamentēto profesiju sarakstu iespējams iepazīties Akadēmiskā informācijas centra tīmekļa vietnē.  Šī procedūra ir piemērojama gadījumos, kad ārvalstu speciālists vēlas iegūt patstāvīgās prakses tiesības reglamentētajā profesijā, un tā attiecināma gan uz Eiropas Savienības, gan ārpus Eiropas Savienības esošiem pakalpojumu sniedzējiem.

Savukārt gadījumos, kad Eiropas Savienības dalībvalsts pilsonis ar Eiropas Savienībā iegūtu profesionālo kvalifikāciju vēlas sniegt īslaicīgus pakalpojumus Latvijā (ierobežota ilguma, biežuma un apjoma ziņā) un šī persona veic pastāvīgu profesionālo darbību savā mītnes valstī, tad augstāk minētā procedūra nav jāveic, bet ir jāiesniedz deklarācija sertificēšanas institūcijai, kas ir tiesīga izsniegt profesionālās kvalifikācijas atzīšanas apliecību konkrētajā darbības sfērā.

Ar atļaujas piešķiršanas kārtību īslaicīgo pakalpojumu sniegšanai, kā arī ar deklarācijas saturu, saskaņā ar Ministru Kabineta 2021. gada 21. Janvāra noteikumi Nr. 47  [“Īslaicīgo profesionālo pakalpojumu sniegšanas kārtība Latvijas Republikā reglamentētā profesijā](https://likumi.lv/ta/id/289727-islaicigu-profesionalo-pakalpojumu-sniegsanas-kartiba-latvijas-republika-reglamenteta-profesija)” (stājas spēkā 27.01.2021.) , iespējams iepazīties tīmekļa vietnē: www.likumi.lv

Tomēr norādām, ka ārpus Eiropas Savienības esošiem pakalpojumu sniedzējiem jāveic profesionālās kvalifikācijas atzīšana arī tajos gadījumos, ja persona Latvijā plāno sniegt tikai īslaicīgus pakalpojumus.

[2. pielikums](https://likumi.lv/wwwraksti/2021/017/BILDES/N_47_P2.DOCX) Ministru kabineta
2021. gada 21. janvāra
noteikumiem Nr. 47

**Deklarācija par īslaicīgu profesionālo pakalpojumu sniegšanu**

|  |  |  |
| --- | --- | --- |
| 1. | Deklarācijas adresāts – institūcija, kas izsniedz profesionālās kvalifikācijas atzīšanas apliecības attiecīgajā reglamentētajā profesijā |   |
| (pilns institūcijas nosaukums datīvā) |
| 2. | Informācija par deklarācijas iesniegšanu pirmo reizi vai atkārtoti (atzīmēt atbilstošo) | deklarācija tiek iesniegta pirmo reizi deklarācija tiek iesniegta atkārtoti |
| 3. | Pretendenta vārds, uzvārds |   |
| (ja atbilstoši latviešu valodas normām personas vārda un (vai) uzvārda ieraksts atšķiras no oriģinālrakstības, norāda vārda un uzvārda oriģinālformu latīņalfabētiskajā transliterācijā) |
| 4. | Pilsonība |   |
| 5. | Adrese, kur sūtāma atbilde (dokumenti nosūtāmi, izmantojot oficiālo elektronisko adresi, ja pretendentam ir aktivizēts e-adreses konts) |   |
| 6. | Tālruņa numurs |   |
| 7. | E-pasta adrese |   |
| 8. | Reglamentētās profesijas1 nosaukums oriģinālvalodā |   |
| 9. | Reglamentētās profesijas daļas nosaukums oriģinālvalodā2 |   |
| 10. | Reglamentētās profesijas1 nosaukums latviešu valodā |   |
| 11. | Reglamentētās profesijas daļas nosaukums latviešu valodā2 |   |
| 12. | Likumīgā statusa valsts (valsts, kurā pretendentam ir tiesības veikt patstāvīgu profesionālo darbību) |   |
| 13. | Profesijas statuss likumīgā statusa valstī (atzīmēt atbilstošo) | reglamentēta nereglamentēta |
| 14. | Ja profesija pretendenta likumīgā statusa valstī ir reglamentēta, – likumīgā statusa valsts kompetentā institūcija, kas uzrauga profesionālo darbību reglamentētajā profesijā |   |
| 15. | Deklarācijas 14. punktā minētās kompetentās institūcijas adrese, e-pasts, tālruņa numurs |   |
| 16. | Profesionālā asociācija, ja pretendents pieder pie kādas no organizācijām, kas noteiktas normatīvajos aktos par Eiropas Savienības dalībvalstu un Eiropas Brīvās tirdzniecības asociācijas dalībvalstu profesionālajām organizācijām, kuru izsniegtos profesionālās izglītības un kvalifikācijas dokumentus atzīst Latvijas Republikā (ja attiecināms) |   |
| 17. | Deklarācijas 16. punktā minētās profesionālās asociācijas adrese, e-pasts, tālruņa numurs |   |
| 18. | Informācija par profesionālās darbības apdrošināšanu: |
| 18.1. | apdrošinātāja nosaukums un kontaktinformācija |   |
| 18.2. | apdrošināšanas līguma darbības beigu datums |   |
| 18.3. | apdrošināšanas seguma apmērs |   |
| 19. | Klīniskā universitātes slimnīca, ja pretendents īslaicīgus profesionālos pakalpojumus sniegs Eiropas Savienības dalībvalsts vai Eiropas Ekonomikas zonas valsts universitātes slimnīcas un Latvijas klīniskās universitātes slimnīcas sadarbības līguma ietvaros (ja attiecināms) |   |
| 20. | Informācija par to, ka pretendents īslaicīgus profesionālos pakalpojumus sniegs Eiropas Savienības dalībvalsts vai Eiropas Ekonomikas zonas valsts veterinārmedicīniskās prakses iestādes vai universitātes veterinārmedicīniskās prakses iestādes un Latvijas Lauksaimniecības universitātes Veterinārmedicīnas fakultātes vai veterinārmedicīniskās prakses iestādes sadarbības līguma ietvaros (ja attiecināms) |   |
| 21. | Latviešu valodas zināšanu pašnovērtējums atbilstoši Eiropas kopīgajās pamatnostādnēs valodu apguvei noteiktajiem valodas prasmes līmeņiem3: |
| 21.1. | sapratne: |
| 21.1.1. | klausīšanās (atzīmēt atbilstošo) | A1 | A2 | B1 | B2 | C1 | C2 |
|   |   |   |   |   |   |
| 21.1.2. | lasīšana (atzīmēt atbilstošo) | A1 | A2 | B1 | B2 | C1 | C2 |
|   |   |   |   |   |   |
| 21.2. | runāšana: |
| 21.2.1. | dialogs (atzīmēt atbilstošo) | A1 | A2 | B1 | B2 | C1 | C2 |
|   |   |   |   |   |   |
| 21.2.2. | monologs (atzīmēt atbilstošo) | A1 | A2 | B1 | B2 | C1 | C2 |
|   |   |   |   |   |   |
| 21.3. | rakstīšana (atzīmēt atbilstošo) | A1 | A2 | B1 | B2 | C1 | C2 |
|   |   |   |   |   |   |
| 22. | Deklarācijai pievienoto dokumentu saraksts: |
| 22.1. | personu apliecinoša dokumenta (kopija) rekvizīti | Lapu skaits |
| 22.2. | personas valstspiederību apliecinoša dokumenta (kopija) rekvizīti un tulkojums valsts valodā, ja pretendenta valstspiederība nav norādīta deklarācijas 22.1. apakšpunktā minētajā personu apliecinošajā dokumentā | Lapu skaits |
| 22.3. | izglītību un profesionālo kvalifikāciju apliecinošie dokumenti4 |
|   | Dokumenta nosaukums un numurs | Izdevējiestāde | Iegūtais grāds vai kvalifikācija | Apgūtās izglītības programmas ilgums | Lapu skaits |
| 1) |   |   |   |   |   |
| .. |   |   |   |   |   |
| 22.4. | dokumenti, kas apliecina pretendenta tiesības veikt profesionālo darbību reglamentētajā profesijā likumīgā statusa valstī, un šo dokumentu tulkojums valsts valodā4 |
|   | Dokumenta nosaukums un numurs | Izdevējiestāde | Lapu skaits |
| 1) |   |   |   |
| .. |   |   |   |
| 22.5. | dokuments, kas apliecina, ka personai nav liegtas vai ierobežotas tiesības veikt profesionālo darbību reglamentētajā profesijā, kurā profesionālā darbība saistīta ar pakalpojuma saņēmēja veselību un drošību, un šā dokumenta rekvizīti un tulkojums valsts valodā5 | Lapu skaits |
| 22.6. | dokumenti, kas apliecina pretendenta profesionālās darbības ilgumu un veidu (tai skaitā pēdējos 10 gados vismaz vienu gadu ilgu profesionālo darbību attiecīgajā reglamentētajā profesijā pretendenta likumīgā statusa valstī vai citā Eiropas Savienības dalībvalstī, vai Eiropas Brīvās tirdzniecības asociācijas dalībvalstī), un šo dokumentu rekvizīti un tulkojums valsts valodā6 | Lapu skaits |
| 22.7. | dokumenti, kas apliecina pretendenta valsts valodas zināšanu prasmi profesionālo pienākumu veikšanai atbilstošā līmenī7, un šo dokumentu rekvizīti | Lapu skaits |
| 22.8. | dokuments, kas apliecina valsts valodas zināšanas saskaņā ar normatīvajiem aktiem, kas nosaka profesionālo un amata pienākumu veikšanai nepieciešamo valsts valodas zināšanu apjomu8, un šā dokumenta rekvizīti | Lapu skaits |
| 23. | Ar parakstu apliecinu sniegto ziņu pareizību un piekrītu iesniegtās informācijas pārbaudei, tai skaitā personas datu nosūtīšanai dokumentu izdevējiestādēm9 |   |
| 24. | Datums9 |   |

Piezīmes. 1 Ja reglamentētajai profesijai ir specialitātes, apakšspecialitātes vai papildspecialitātes, ieraksta attiecīgi "specialitātē", "apakšspecialitātē" vai "papildspecialitātē" un atbilstošo specialitātes, apakšspecialitātes vai papildspecialitātes nosaukumu.

2 Aizpilda, ja persona pretendē uz atļaujas saņemšanu īslaicīgu profesionālo pakalpojumu sniegšanai daļā no reglamentētās profesijas profesionālajām darbībām.

3 Aizpilda, ja deklarāciju iesniedz īslaicīgu profesionālo pakalpojumu sniegšanai Ministru kabineta 2021. gada 21. janvāra noteikumu Nr. 47 "Īslaicīgu profesionālo pakalpojumu sniegšanas kārtība Latvijas Republikā reglamentētā profesijā" (turpmāk – MK noteikumi) 1. pielikuma 17.–151. punktā minētajās profesijās. Nav jāaizpilda, ja pretendents ir pieaicināts konkrētu pacientu ārstniecībā un ir saņemta iepriekšēja pacientu piekrišana tulka līdzdalībai ārstniecībā vai ja pretendents iesniedz dokumentu, kas apliecina valsts valodas zināšanas saskaņā ar normatīvajiem aktiem, kas nosaka profesionālo un amata pienākumu veikšanai nepieciešamo valsts valodas zināšanu apjomu (deklarācijas 22.8. apakšpunkts).

4 Nav jāaizpilda MK noteikumu [7.](https://likumi.lv/ta/id/320470#p7) punktā minētajā gadījumā.

5 Aizpilda, ja deklarāciju iesniedz īslaicīgu profesionālo pakalpojumu sniegšanai MK noteikumu [1.](https://likumi.lv/ta/id/320470#piel1) pielikuma 2., 3., 7.–14., 17.–151., 155.–157. un 159. punktā minētajās profesijās. Nav jāaizpilda MK noteikumu [7.](https://likumi.lv/ta/id/320470#p7) punktā minētajā gadījumā.

6 Aizpilda, ja profesija vai tās ieguvei nepieciešamā izglītība pretendenta likumīgā statusa valstī nav reglamentēta.

7 Aizpilda, ja deklarāciju iesniedz īslaicīgu profesionālo pakalpojumu sniegšanai MK noteikumu [1.](https://likumi.lv/ta/id/320470#piel1) Pielikuma 19.–151. punktā minētajās profesijās un ir aizpildīts deklarācijas 21. punkts.

8 Aizpilda, ja deklarāciju iesniedz īslaicīgu profesionālo pakalpojumu sniegšanai MK noteikumu [1.](https://likumi.lv/ta/id/320470#piel1) Pielikuma 19.–151. punktā minētajās profesijās un nav aizpildīts deklarācijas 21. punkts. Nav jāaizpilda, ja pretendents ir pieaicināts konkrētu pacientu ārstniecībā un ir saņemta iepriekšēja pacientu piekrišana tulka līdzdalībai ārstniecībā.

9 Deklarācijas 23. un 24. punktu neaizpilda, ja dokuments ir sagatavots atbilstoši normatīvajiem aktiem par elektronisko dokumentu noformēšanu.